
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 

www.zlatograd.bg;  e-mail:  ObA-zlatograd@zlatograd.bg

ДОКЛАД

от Мирослав Митков Янчев – Кмет на Община Златоград

Относно: Годишен отчет за изпълнението на бюджета за 2023 г., отчет на сметките за средства от Европейския съюз за 2023 г. и годишен отчет за състоянието на общинския дълг за 2023 г. на Община Златоград

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Отчетът за касовото изпълнение на приходите и разходите на Община Златоград към 31.12.2023 г. е изготвен в съответствие със Закона за публичните финанси, Закона за държавния бюджет на Република България за 2023 г.(обн., ДВ, бр.66 от 01.08.2023 г.), Постановление № 108 на Министерски съвет от 2023 г. за изпълнението на държавния бюджет на Република България за 2023 г. (обн., ДВ, бр.69 от 11.08.2023г.) и указания на Министерство на финансите.

До началото на бюджетната 2023 година държавният бюджет не беше приет от Народното събрание, което ограничи възможността за приемане на общински бюджет. След законодателни промени, Общински съвет – Златоград,  прие Решение № З 637 от 28.02.2023 г. относно : бюджетни разплащания през 2023 г. до приемане на бюджета на Община Златоград за 2023 г., с което утвърди разчети за разходи.  С Решение № З 675 от 22.03.2023 г. Общински съвет – Златоград одобри Разчет за финансиране на капиталовите разходи за 2023 г. на Община Златоград

Бюджетът на Община Златоград за 2023 г. е приет с Решение № З 733 от 19.09.2023 г. на Общински съвет Златоград, в размер на 18 993 390 лв. в т.ч.:

· По приходната част

· приходи за делегирани от държавата дейности – 11 389 241 лв.

· приходи за местни дейности –  7 604 149 лв.

· По разходната част

· за делегирани от държавата дейности – 11 389 241 лв.

· за дофинансиране на делегираните от държавата дейности – 340 080 лв.

· за местни дейности – 7 264 069 лв.
Към 31.12.2023 г. бюджетът на общината е изменен на основание чл.51, чл.55а и чл.56 от Закона за публичните финанси, във връзка с получени писмени уведомления от министъра на финансите, с получените трансфери от други бюджети, и с получените дарения, общо с 3 987 380 лв., в т.ч. държавни дейности с 3 490 908 лв. и местни дейности с 496 472 лв., или уточненият план на бюджета на Община Златоград към 31.12.2023 г. е в размер на 22 980 770 лв., в т.ч. държавни дейности  - 14 880 149 лв. и местни дейности – 8 100 621 лв. 

Промените от Министерство на финансите, въз основа на които е коригиран бюджетът на общината като цяло са в посока увеличение на бюджетните взаимоотношения с 1 377 705 лв., както следва:

· Увеличение на Общата субсидия /§§ 31-11/ с 412 598 лв., в т.ч.:
· 55 988 лв. с писмо на МФ № ФО-26 от 29.09.2023 г., средства за закупуване на познавателни книжки, учебници, достъп до електронно четими учебници, учебни комплекти и учебни помагала за деца и ученици от 1 до VII клас за 2023 г.;

· 10 559 лв. с писмо № ФО-26 от 29.09.2023 г.,  за финансово осигуряване на дейности по Национална програма „Оптимизиране на вътрешната структура на персонала“ във функция „Образование“;

· 20 492 лв. с писмо на МФ № ФО-34 от 19.10.2023 г., в изпълнение на ПМС за одобряване на допълнителни трансфери по бюджетите на общините за 2023г. за възстановяване на транспортни разходи на педагогическите специалисти в институциите на предучилищното и училищно образование;

· 16 790 лв. с писмо на МФ № ФО-35 от 19.10.2023 г., в изпълнение на ПМС № 153 от 20.09.2023 г. за одобряване на допълнителни разходи/трансфери за финансово осигуряване на дейности по Национална програма „Осигуряване на съвременна, сигурна и достъпна образователна среда“, във функция „Образование“;

· 1 580 лв. с писмо на МФ № ФО-36 от 19.10.2023 г.,  за финансово осигуряване на дейности по Национална програма „Оптимизиране на вътрешната структура на персонала“ във функция „Образование“;

· 57 872 лв. с писмо на МФ № ФО-39 от 23.10.2023 г., за одобряване на допълнителни трансфери по бюджетите на общините за 2023 г. за допълнително финансиране на общински училища за издръжка на паралелки за придобиване на квалификация по защитени специалности от професии и специалности от професии, по които е налице очакван недостиг от специалисти на пазара на труда, във функция „Образование“ ;

· 8 370 лв. с писмо на МФ № ФО-401 от 23.10.2023 г., в изпълнение на ПМС от 2023 г. за одобряване на допълнителни трансфери по бюджетите на общините за 2023 г. за изплащане на стипендии във функция „Образование“;

· 8 912 лв. с писмо № ФО-42 от 02.11.2023 г. в изпълнение на ПМС № 197 от 2023 г., за одобряване на допълнителни разходи/трансфери за 2023 г. по бюджетите на общините за 2023 г. за финансова подкрепа на музеите, художествените галерии и библиотеките регионален характер, както и на читалищата;

· 8 141 лв. с писмо на МФ № ФО-45/10.11.2023 г., за финансово осигуряване на дейности по Национална програма „Без свободен час“ във функция „Образование“;

· 27 918 лв. с писмо на МФ № ФО-51/28.11.2023 г. за финансово осигуряване на дейности по Национална програма „Оптимизация на училищната мрежа“ във функция „Образование“;

· 29 999 лв. с писмо на МФ № ФО-52/28.11.2023 г. за финансово осигуряване на дейности по Национална програма „Осигуряване на съвременна, сигурна и достъпна образователна среда“ във функция „Образование“;

· 41 787 лв. с писмо на МФ № ФО-53 от 28.11.2023 г. за финансово осигуряване на дейности по Национална програма „Заедно в изкуствата и спорта“ във функция „Образование“;

· 2 953 лв. с писмо на МФ № ФО-58 от 06.12.2023 г. за финансово осигуряване на дейности по Национална програма „Заедно в изкуствата и спорта“ във функция „Образование“;

· 4 772 лв. с писмо на МФ № ФО-59 от 12.12.2023 г. в изпълнение на ПМС № 230 от 2023 г. за одобряване на допълнителни трансфери за изплащане на минимални диференцирани размери на паричните средства за физическа активност, физическо възпитание, спорт и спортно-туристическа дейност;

· 19 207 лв. с писмо на МФ № ФО-61 от 18.12.2023 г. допълнителен трансфер за изплащане на допълнително възнаграждение на постигнати резултати на труда на директорите на общински детски градини, училища и ЦПЛР;

· 25 642 лв. с писмо на МФ № ФО-63 от 18.12.2023 г., в изпълнение на ПМС № 265 от 2023 г. за одобряване на допълнителни разходи/трансфери за 2023 г. за финансово осигуряване на дейности по Национална програма „Оптимизиране на вътрешната структура на персонала във функция „Образование“;

·  34 666 лв. с писмо на МФ № ФО-65 от 18.12.2023 г.,  в изпълнение на ПМС № 261 от 2023 г. за одобряване на допълнителни разходи/трансфери за финансиране на обхванатите в задължително предучилищно образование деца, навършили 4 годишна възраст, на повишените разходи за храна в образователните институции и за допълнителна подкрепа на личностното развитие в системата на предучилищното и училищното образование във функция „Образование“;

· 7 860 лв. с писмо на МФ № ФО-66 от 18.12.2023 г. за одобряване на допълнителни трансфери за финансово осигуряване на дейности по Национална програма „Иновации в действие“, в изпълнение на ПМС № 259 от 2023 г. във функция Образование;

· 1 777 лв. с писмо на МФ № ФО-67 от 18.12.2023 г. за одобряване на допълнителни трансфери за допълнително финансиране на общински училища за издръжката на учениците в VIII клас, приети през учебната 2023 – 2024 година в паралелки за придобиване на квалификация по защитени специалности от професии и специалности от професии, по които е налице очакван недостиг от специалисти на пазара на труда, в изпълнение на ПМС № 260 от 2023 г. във функция „Образование“;

· 8 510 лв. с писмо № ФО-68 от 18.12.2023 г. за одобряване на допълнителен трансфер за финансово осигуряване на дейности по Национална програма „Информационни и комуникационни технологии (ИКТ) в системата на предучилищното и училищното образование“, в изпълнение ПМС № 262 от 2023 г. във функция „Образование“;

· 11 548 лв. с писмо на МФ № ФО-76 от 20.12.2023 г. за  одобряване на допълнителни трансфери за популяризиране на дейностите, изпълнявани по Национална програма „Заедно в изкуствата и в спорта“,  в изпълнение на ПМС № 283  от 2023 г. във функция „Образование“;

· 6 228 лв. с писмо на МФ № ФО-85 от 20.12.2023 г. за финансово осигуряване на дейности по Национална програма „Информационни и комуникационни технологии (ИКТ) в системата на предучилищното и училищното образование“, в изпълнение ПМС № 303 от 2023 г. във функция „Образование“;

· 1 027 лв. с писмо на МФ № ФО-90 от 22.12.2023 г. за финансово осигуряване на дейности по национални програми за развитие на образованието, в изпълнение ПМС № 324 от 2023 г. във функция „Образование“.

· Увеличение на целевите трансфери /§§ 31-18/ с 356 273 лв., в т.ч. 10 483 лв. с писмо на МФ № ФО-16 от 07.09.2023 г. и ФО № 78 от 20.12.2023 г., в изпълнение на чл.15, ал.1, т.1 от ПМС № 108/2023 г., за предоставяне на целеви средства, съгласно приложение № 4 към чл.15, ал.1 от ПМС №108/2023 г. допълнителен трансфер за покриване на част от транспортните разходи, извършени по сключени договори за доставка на хляб и основни хранителни продукти за 2023 г. в планински и малки селища с население до 50 жители (без курортите), 76 429 лв. с писмо на МФ № ФО-19 от 25.09.2023 г., в изпълнение на ПМС № 118 от 2023 г.  за одобряване на допълнителни разходи/трансфери по подготовката и произвеждането на изборите за народни представители на 2 април 2023 г., 239 747 лв. с писмо  на МФ № ФО-19 от 25.09.2023 г. в изпълнение на ПМС № 128 от 2023 г. за одобряване на допълнителни трансфери по подготовката и произвеждането на първи и втори тур на изборите за общински съветници и за кметове през 2023 г., 734 лв. с писмо на МФ № ФО-23 от 27.09.2023 г. и № ФО-80 от 20.12.2023 г. за фактически изплатените средства за пътни разходи на правоимащи болни през 2023 година, в изпълнение на чл. 19 от Постановление № 108 на Министерския съвет от 9 август 2023 г., 28 000 лв. с писмо на МФ № ФО-75 от 20.12.2023 г. за одобряване на допълнителни трансфери по бюджетите на общините за 2023 г. за финансово осигуряване на дейности по Национална програма „Заедно в изкуствата и спорта“, в изпълнение ПМС № 257 от 2023 г. и 880 лв. с писмо на МФ № ФО-50 от 27.11.2023 г. за покриване на разходите за обслужването от банките на операциите на бюджетните организации по събирането на приходи и други постъпления чрез картови плащания.
· Увеличение на целевите трансфери /§§ 31-28/ с 608 834 лв. – субсидии за превоз на пътници по нерентабилни линии във вътрешноградския транспорт и транспорта в планински и други райони, компенсации за пътувания по вътрешноградския и междуселищния автомобилен транспорт и компенсации за транспорт на деца и ученици по чл.283, ал.2 от ЗПУО.
С размера на получените като трансфери средства от държавния бюджет, от други бюджети и сметки на основание чл.56, ал.2 от Закона за публични финанси е променен бюджетът за 2023 г., както следва:

· Увеличение с размера на получените трансфери от министерства и ведомства /§61-01; §61-05; § 64-01/ - общо в размер на 2 271 926 лв.
ИЗПЪЛНЕНИЕ НА ПРИХОДИТЕ 
Изпълнението на приходната част на бюджета към 31.12.2023 г. е в размер на 22 237 185 лв., включващи наличните средства, отразени в касовия отчет с отрицателен знак в размер на 1 461 465 лв. за балансиране на приходната и разходната част.

Приходите за делегирани от държавата дейности са в размер на 14 823 177 лв.(вкл. 1 070 872 лв. наличност в края на периода), а приходите за местни дейности са в размер на 7 023 415 лв.(вкл. 390 593 лв. наличност в края на периода.
I. ОТЧЕТ НА ПРИХОДИТЕ ЗА ДЕЛЕГИРАНИ ОТ ДЪРЖАВАТА ДЕЙНОСТИ

Приходната част на касовия отчет на бюджета на Община Златоград към 31.12.2023 г. за делегираните от държавата дейности се формира от:

1. Неданъчни приходи – 279 746 лв., в т.ч. 271 344 лв. прекласифициран трансфер от АСП предоставен от АСП за предоставяне на социалната услуга „Лична помощ”,  отразен по параграф 36-19 „Други неданъчни приходи“, съгласно писмо с изх. № 08-00-0514 от 05.01.2024 г. от АСП, във връзка с Указание на МФ изх.№ 91-00-394/ 30.12.2019 г.
2. Приходи от помощи и дарения от страната – 7 887 лв.

3. Трансфери между бюджета и централния бюджет – Обща субсидия и други трансфери за държавни дейности от ЦБ (§31-11) – 11 108 545 лв., в т.ч. 403 686 лв. предоставени през годината допълнителни трансфери за финансиране на различни дейности и програми във функция „Образование“.

4. Получени трансфери за други целеви разходи (§§31-18) – 355 393 лв.
5. Получени трансфери за други целеви разходи (§§ 31-28) – 608 834 лв.
6. Трансфери между бюджети (§ 61-00, §62-00, §64-00) – 1 831 750 лв., в т.ч. 1 678 959 лв. получен трансфер от Агенция за социално подпомагане по механизма за предоставяне на лична помощ, 141 630 лв. са отразени получените трансфери от Министерство на труда и социалната политика по програми за осигуряване на заетост, 11 051 лв. са отразени получените средства от второстепенни разпоредители с бюджет във функция „Образование“ за реализиране на проекти одобрени от ПУДООС.
7. Възстановените на ЦБ трансфери (§31-20) за 2023 г. са в размер на 82 546 лв., в т.ч. 56 419 лв. представляващи неусвоените трансфери за други целеви разходи, предоставени по бюджета на общината за 2022 г. по реда на наредбата по § 4, ал.3 от Заключителните разпоредби на Закона за автомобилните превози, и 26 127 лв. остатък от предоставените средства за подготовката и произвеждането на изборите за народни представители и на изборите за общински съветници и за кметове през 2023 г
8. Финансиране на бюджетно салдо – 279 931 лв.
II.  ОТЧЕТ НА ПРИХОДИТЕ ЗА МЕСТНИ ДЕЙНОСТИ

Отчетените приходи за местни дейности за 2023 г. са в размер на 7 023 415 лв., формирани от  имуществени данъци, неданъчни приходи, трансфери за местни. 

1. Данъчни приходи

Постъпленията от данъци по бюджета към 31.12.2023 г. са в размер на 745 837 лв., което представлява 97 % изпълнение на разчетите за годината. Данъчните постъпления нарастват с 16 291 лв. спрямо отчетените за предходната година. 

Най-голям относителен дял в данъчните приходи заема Данъка върху превозните средства – 54,4%. Приходите от данък върху превозните средства към 31.12.2023 г. са в размер на 405 610 лв., или 96,6 % изпълнение, като спрямо 2022 г. постъпленията от данък върху превозните средства нарастват с 6 842 лв. 

Постъпленията от Данък върху недвижими имоти са в размер на 126 193 лв., или 110,7 % изпълнение на разчета за годината. Спрямо 2022 г. постъпленията от данък върху недвижимите имоти се увеличават с 21 750 лв. 

Приходите от Данък при придобиване на имущество по дарения и възмезден начин за 2023 г. са в размер на 137 918 лв., което представлява 76,6 % изпълнение на предвидените за годината. Приходите от данъка при придобиване на имуществото по дарения и възмезден начин намаляват с 38 121 лв. (22 %) спрямо 2022 г. 

Постъпленията от Туристическия данък са в размер на 43 741 лв. Спрямо 2022 г. приходите от туристически данък нарастват с 25 803 лв.

От Патентен данък към 31.12.2023 г. са постъпили 29 675 лв., което представлява 98,9 % изпълнение на разчета за годината.

От Данъка върху таксиметров превоз на пътници са постъпили 2 700 лв., което представлява 90 % от предвидените за годината. За 2023 г. приходите от данък върху таксиметров превоз на пътници са с 350 лв. повече спрямо предходната година.

Данъчните приходи към 31.12.2023 г., съпоставени с постъпленията за 2022 г., са както следва: 

2. Неданъчни приходи

Постъпленията от неданъчни приходи за 2023 г. са в размер на 1 119 004 лв. Неданъчните приходи са формирани основно от общински такси, приходи и доходи от собственост, приходи от концесии и други.
Общински такси

За 2023 г. в общинския бюджет са постъпили 776 919 лв. общински такси. Най-голям дял в общинските такси заема таксата за битови отпадъци, като за отчетния период са постъпили  661 325 лв., или 91 % изпълнение на годишния разчет. Съпоставими с данните за 2022 г., постъпленията от такса за битови отпадъци нарастват с 27 762 лв.

Постъпленията от такса за технически услуги за 2023 г.  са в размер на 26 435 лв., или 85,3% изпълнение на годишния разчет. Приходите от Такса за административни услуги са в размер на 20 762 лв., което представлява 69 % от разчета за годината.

Постъпленията от такса за ползване на пазари, панаири, тържища, тротоари и други са в размер на 48 303 лв., или  114,5 %  изпълнение. 

Приходи и доходи от собственост

Постъпленията от приходи и доходи от собственост към 31.12.2023 г. са в размер на  80 197 лв., или 83,5 % от разчета за годината. Съпоставими с данните за 2022 г., постъпленията от приходи и доходи от собственост намаляват с 9 370 лв. В тази група приходи се отчитат приходите от наеми на имущество и земя, от които за периода са постъпили общо 64 346 лв., като съпоставени с 2022 г. намаляват с 5 452 лв.

Постъпленията от продажба на нефинансови активи (§40-00) са в размер на 59 595 лв. при план 462 000 лв. или 13 % изпълнение. Спрямо 2022 г. е налице увеличение на приходите от продажба на общинска собственост с 31 936 лв. 

Изпълнението на приходите от концесии /§41 00/ е в размер на 127 399 лв. В сравнение със същия период на 2022 г. приходите от концесии намаляват с 11 604лв.

Други неданъчни приходи

От Глоби, санкции и наказателни лихви  за 2023 г. са постъпили 41 291 лв., или 98 % от предвидените в бюджета, в т.ч. наказателни лихви върху данъци – 31 462 лв. 

За отчетния период са постъпили Други неданъчни приходи в размер на 1 132 лв. 

Внесените ДДС и други данъци върху продажбите към 31.12.2023 г. са общо в размер на 36 679 лв., с 35 877 лв. по-малко спрямо 2022 г.

Основните групи неданъчни приходи към 31.12.2023 г., съпоставени с постъпленията за същия период на предходната година, са както следва:

III.  Бюджетни взаимоотношения

· Трансфери между бюджета и бюджетната организация и централния бюджет (§31-00). Усвоените суми от трансфери от централния бюджет за местни дейности към 31.12.2023 г. са общо в размер на 2 489 380 лв., в т.ч.:
· Обща изравнителна субсидия и други трансфери за местни дейности от ЦБ (§ 31-12) – 1 494 700 лв., в т.ч. 199 500 лв. трансфер за зимно поддържане и снегопочистване на общински пътища.

· Целева субсидия от ЦБ за капиталови разходи (§ 31-13) -  943 400 лв.

· Получени целеви трансфери от ЦБ (§31-18) – 51 280 лв.

· Трансфери между бюджети (§ 61-00, §62-00, §64-00):

Получените трансфери от други бюджети към 31.12.2023 г., отразени в касовия отчет със знак (+) са в размер на 649 602 лв., и със знак (-) предоставените от бюджета на Община Златоград в размер на 657 170 лв.,  в т.ч.:

·  По параграф 61-01 „Получени трансфери” са отчетени получените трансфери общо в размер на 434 656 лв. в т.ч. 29 970 лв. от Агенция „Пътна инфраструктура“, 160 847 лв. от Министерство на младежта и спорта във връзка със сключен договор №23-00-82 от 17.06.2022 г. за обновяване на многофункционална спортна площадка за футбол на малки вратички, хокей на трева, хандбал и тенис на корт, от Министерство на регионалното развитие и благоустройството са получени общо трансфери в размер на 230 555 лв., в т.ч. 10 000 лв. представляващи аванс по споразумение № РД-02-30-28 от 15.09.2023 г. сключено между МРРБ и община Златоград за инженерно геоложко проучване на обект „Укрепителна стена на общински път за с. Страшимир“, 196 105 лв. за окончателно разплащане на обект „Рехабилитация, реконструкция и благоустрояване на улица „Христо Ботев“ гр. Златоград“. По параграф 61-01 „Получени трансфери“ са отразени със знак (-) и възстановени на МРРБ средства по Споразумение  № РД-02-30-268 от 06.12.2022 г. за инженерно-геоложко проучване на обект „Укрепване на свлачище на път Златоград-Аламовци“;
· По параграф 61-02 „Трансфери между бюджети - предоставени трансфери” със знак (-) са отразени преведените на Община Мадан средства по чл.60 и чл.64 от Закона за управление на отпадъците, в размер на 36 952 лв.

· По параграф 62-02 „Предоставени трансфери“ са отразени със знак (-) средства в размер на 417 582 лв., в т.ч. собствено участие за изпълнение на проект „Изграждане на паркова среда за широко обществено ползване в гр. Златоград“ финансиран по ПРСР 2014-2020 г. чрез МИГ „Кирково-Златоград“, осигурени чрез дългосрочен кредит от Фонд „ФЛАГ“ и собствени средства от бюджета на Община Златоград, в размер на 159 382 лв. По този параграф са отразени със знак (-) и предоставените на СЕС, получените средства от ДФЗ за разплащане на разходи по проекта, общо в размер на 258 200 лв., в т.ч. 214 946 лв. безлихвен заем от ЦБ по ПМС № 215 от 05.10.2018 г. 
· Временни безлихвени заеми

По параграф 76-00 „Временни безлихвени заеми между бюджети и сметки за средства от ЕС” са отразени със знак (+) възстановени заеми предоставени по проекти в размер на 344 422 лв., със знак (-) са отразени предоставени заеми на извънбюджетната сметка за реализиране на проекти в размер на 311 847 лв. или салдото по параграфа възлиза на (-) 32 575 лв.

По параграф 78-00 „Временни безлихвени заеми от/за сметки за чужди средства е отразен със знак (-) възстановен заем на набирателната сметка в размер на 85 000 лв.

· Операции с финансови активи и пасиви 

По параграф 83-00 „Заеми от банки и други лица в страната” са отразени със знак (-) погашенията на главница по договори за кредит с  „Фонд за органите на местно самоуправление в България - *****” *** общо в размер на 314 888 лв., със знак (+) са отразени получените заеми за отчетния период, по сключен договор за кредит с „****” ***, за финансиране на собствено участие по проект „Изграждане на паркова среда за широко обществено ползване в гр. Златоград“, в размер на 147 307 лв.

IV. Наличност в края на периода

Наличността в лева в края на периода е в размер на 1 461 445 лв., в т.ч. наличност в лева за държавни дейности – 1 070 872 лв. (в т.ч. 655 340 лв. наличност на училища и детски градини – 62 % от общо наличните средства), и наличност в лева за местни дейности – 390 573 лв., средствата са с целеви характер. Наличността в левова равностойност по валутни сметки е в размер на 20 лв.

ИЗПЪЛНЕНИЕ НА РАЗХОДИТЕ 

Отчетът на разходите към 31.12.2023 г. възлиза на 20 775 720 лв., от които за държавни дейности – 13 752 305 лв., за държавни дейности дофинансирани с общински приходи – 333 813 лв. и разходи за местни дейности – 6 689 602 лв.

I. Изпълнение на разходите за държавни дейности (ДД):

Общият обем на отчетените разходи за държавни дейности е 13 752 305лв.
1. Изпълнение на разходите по икономически елементи към 31.12.2023 г.:

· Разходи за персонал

Разходите за персонал в държавни дейности (заплати и възнаграждения, други възнаграждения и плащания за персонала и осигурителни вноски) са в общ размер на 11 547 498 лв., или 84 % от общо разходите за държавни дейности.

· Разходи за издръжка
Разходите за издръжка в делегираните от държавата дейности са в размер на 1 379 744 лв., или 10 % от общите разходи за ДД. С най-голям дял са разходите за материали – 24,6 %, , разходите за вода, горива и ел. енергия – 22,7%,  разходите за външни услуги – 21 % и разходите за храна – 20,2 % от разходите за издръжка в държавни дейности; 

· Разходи за стипендии 

Разходите за стипендии за 2023 г. са в размер на 33 198 лв.
· Субсидии
· Изплатените субсидии за превоз на пътници по нерентабилни линии във вътрешноградския транспорт и транспорта в планински и други райони, компенсации за пътувания по вътрешноградския и междуселищния автомобилен транспорт са в размер на 418 595 лв.

· Преведените субсидии на читалищата са в размер на 231 952 лв.

· Капиталови разходи

Капиталовите разходи в делегираните от държавата дейности за 2023 г. възлизат на 127 193 лв., които заемат 0,9 % от общите разходи за държавни дейности
2. Изпълнение на разходите в държавни дейности по функции:

	ФУНКЦИИ ПО БЮДЖЕТА


	Отчет 
31.12.2022 г.
	Отчет 
31.12.2023 г.

	Общи държавни служби
	1 066 846
	1 556 483

	Отбрана и сигурност
	296 734
	148 224

	Образование
	6 526 294
	7 625 592

	Здравеопазване
	578 650
	697 068

	Социално осигуряване, подпомагане и грижи
	2 904 700
	3 327 875

	Култура, спорт, почивни дейности и религиозно дело
	202 643
	236 796

	Икономически дейности и услуги
	129 740
	160 267

	Всичко разходи
	11 705 607
	13 752 305


Разпределението на разходите в държавни дейности през отчетния период показва, че най-голям дял имат разходите за функция „Образование“ – 55,4 %, следвани от тези за функция „Социално осигуряване, подпомагане и грижи“ – 24,2 %.

II. Изпълнение на разходите за местни дейности (МД):

Общият обем на отчетените разходи за местни дейности е 6 689 602 лв.

1. Изпълнение на разходите по икономически елементи към 31.12.2023 г.:

· Разходи за персонал -  Разходите за персонал (заплати и възнаграждения, други възнаграждения и плащания за персонала и осигурителни вноски) са в общ размер на 950 307 лв. Разходите за персонал представляват 14 % от общо изразходваните средства за местни дейности. 

· Разходи за издръжка - Разходите за издръжка в местни дейности са в размер на 1 648 697 лв., или 25% от общо извършените разходи за МД. Най - голям дял в издръжката на местни дейности заемат разходите за външни услуги – 51 % от общия обем разходи за издръжка, разходите за вода, горива и ел. енергия заемат 22 % от общия обем разходи за издръжка в местни дейности.

· Разходите за членски внос и участия в нетърговски организации са в размер на 4 172 лв. 

· Помощи и обезщетения за домакинствата - Изплатените обезщетения и помощи по решения на Общинския съвет са в размер на 39 372 лв.
· Субсидии и други текущи трансфери: Изплатените субсидии от местни дейности към 31.12.2023 г. са в размер на 35 723 лв., в т.ч. предоставени средства на Фондация „Наследство в бъдещето“ за изграждане на 111 метров Пилон „Рожен“ в размер на 10 000 лв., предоставени средства на Регионален исторически музей гр. Смолян за теренно археологическо проучване на обект „Средновековна крепост в местност Св. Неделя, землище с. Старцево, Община Златоград“ в размер на 10 000 лв., предоставени средства на Църковно и Джамийско настоятелства, за извършване на ремонтни дейности в храмовете в гр. Златоград общо в размер на 10 000 лв.;
· Разходи за лихви по заеми - Извършените разходи за лихви по общинския дълг за отчетния период са общо в размер на 47 379 лв.

· Платени данъци, такси и административни санкции – 43 931 лв. платени местни данъци и такси по реда на ЗМДТ, както и държавни такси и съдебни разноски, обжалване на съдебни актове, такси за издаване на удостоверения и др. платени данък на автомобили/винетни стикери за автомобили/.

· Капиталови разходи - Капиталовите разходи в местни дейности към 31.12.2023 г. възлизат на 3 920 021 лв. или 58,6 на сто от общо разходите за МД. В отчетените капиталови разходи най-висок относителен дял заемат разходите за основен ремонт – 96,8 %, включващи разходи, свързани с основен ремонт на базисната инфраструктура – пътна, техническа, социална. 

Извършените и разплатени капиталови разходи са в съответствие с Разчета за капиталови разходи за 2023 г., приет с Решение № З 675 от 22.03.2023 г. на Общински съвет Златоград, допълнен и актуализиран с Решение № З 733 от 19.09.2023 г. на Общински съвет Златоград. Капиталовите разходи са отразени по функции, параграфи и подпараграфи по бюджета на общината и съответстват на предвидените такива по разчетите за капиталови разходи, съгласно Приложение № 4.
2. Изпълнение на разходите в местни дейности по функции:

	ФУНКЦИИ ПО БЮДЖЕТА


	Отчет 
31.12.2022 г.
	Отчет 
31.12.2023 г.

	Общи държавни служби
	654 649
	599 039

	Отбрана и сигурност
	24 224
	8 052

	Образование
	66 325
	4 243

	Здравеопазване
	102 661
	52 404

	Социално осигуряване, подпомагане и грижи
	63 642
	10 280

	Жилищно строителство, благоустройство, комунално стопанство и опазване на околната среда
	2 317 957
	5 037 044

	Култура, спорт, почивни дейности и религиозно дело
	331 278
	568 645

	Икономически дейности и услуги
	355 406
	354 988

	Разходи некласифицирани в другите функции
	51 217
	54 907

	Всичко разходи
	3 967 359
	6 689 602


III. Изпълнение на разходите, дофинансирани с местни приходи
Общият обем на разходите за държавни дейности, дофинансирани с местни приходи е 333 813 лв. 

1. Изпълнение на разходите за държавни дейности, дофинансирани с местни приходи по икономически елементи:

· Разходите за персонал в държавни дейности дофинансирани с местни приходи  са в общ размер на 308 484 лв. Разходите за персонал в дофинансираните дейности представляват 92,4 % от общо изразходваните средства за държавни дейности, дофинансирани с местни приходи. 

· Разходи за издръжка Разходите за издръжка са в размер на 10 929 лв., или 3,3% от общо извършените разходи за МД

· Капиталови разходи за държавни дейности, дофинансирани с местни приходи са в размер на 14 400 лв. или 4,3 % от общо изразходваните средства за държавни дейности, дофинансирани с местни приходи.
2. Изпълнение на разходите, дофинансирани с местни приходи по функции:

	ФУНКЦИИ ПО БЮДЖЕТА


	Отчет 
31.12.2022 г.
	Отчет 
31.12.2023 г.

	Общи държавни служби
	330 126
	288 160

	Образование
	14 596
	45 653

	Всичко разходи
	344 722
	333 813


Бюджетното салдо по бюджета на Община Златоград към 31.12.2023 г. е в размер на  - 2 246 620 лв.

През 2023 г. средното равнище на събираемост на данъка върху недвижимите имоти и данъка върху превозните средства е 87,12 %., при средно равнище на събираемост за страната от 75,35%. Средното равнище на събираемост се сформира от събираемостта на данъка върху недвижими имоти – 94,18 % и събираемостта на данъка върху превозните средства – 80,06 %.

ЗАДЪЛЖЕНИЯ ЗА РАЗХОДИ И ПОЕТИ АНГАЖИМЕНТИ ЗА РАЗХОДИ
Поетите ангажименти за разходи по бюджета на Община Златоград, налични в края на 2023 г. са в размер на 5 780 947 лв.  Дял на поетите ангажименти по бюджета от средногодишните разходи за последните 4 години – 36,8 %.
Задълженията за разходите по бюджета на общината, налични в края на 2023 г. са в размер 1 366 854 лв. Дял на задълженията за разходите по бюджета от средногодишните разходи за последните 4 години – 8,71 %.
ПРОСРОЧЕНИ ЗАДЪЛЖЕНИЯ

Просрочените задължения по бюджета на Община Златоград към 31.12.2023 г. са в размер на 743 354 лв. Относителния дял на просрочените задължения по бюджета от разходите за 2023 г. е 3,59 %.  

ОТЧЕТ ЗА ИЗПЪЛНЕНИЕ НА СМЕТКИТЕ ОТ ЕВРОПЕЙСКИЯ СЪЮЗ

Отчета за изпълнението на сметките за средства от Европейския съюз за 2023 г. е показан в приложение № 5. В приложението са посочени отчетните данни по агрегирани показатели за изпълняваните през 2023 г. проекти от Община Златоград, общо за сметките за средства от Европейския съюз, така и по отделните оперативни програми.

ГОДИШЕН ОТЧЕТ ЗА СЪСТОЯНИЕТО НА ОБЩИНСКИЯ ДЪЛГ  ЗА 2023 г. И НА ДЪЛГА НА ЛИЦАТА ПО ЧЛ.8А ОТ ЗАКОНА ЗА ОБЩИНСКИЯ ДЪЛГ
На основание чл.9, ал.1 и ал.2 от Закона за общинския дълг, Кмета на общината изготвя годишен отчет за състоянието на общинския дълг и дълга на лицата по чл.8а и го внася в общински съвет като неразделна част от отчета за изпълнението на общинския бюджет. 

В изпълнение на това задължение, представям на Вашето внимание годишен отчет за структурата и състоянието на общинския дълг и дълга на лицата по чл.8а от ЗОД към 31.12.2023 г., както следва:

1. Дълг, поет с договори за общински заеми

Към 01.01.2023 г. общинския дълг с договори за общински заеми възлиза на 989 327лв., в т.ч.:

· Дългосрочен дълг по договор за кредит  № 1195 от 02.10.2020 г. с „Фонд за органите на местното самоуправление в България – Ф***” с предназначение финансиране на извършени допустими разходи  за изпълнението на одобрени проекти по ОП РР „ Въвеждане на мерки за енергийна ефективност и обновяване на многофамилни сгради „ – 324 504 лв.

· Дългосрочен дълг по договор № 1227 от 01.02.2021 г. с „Фонд за органите на местното самоуправление в България – ФЛАГ”  за финансиране на собствено участие на община Златоград за изпълнението на одобрен проект с наименование „Реконструкция и рехабилитация на улуци, съоръженията и принадлежностите към тях в гр. Златоград и с. Старцево“ – 225 714 лв.

·   Дългосрочен дълг по договор № 1294 от 02.12.2021 г. с „Фонд за органите на местното самоуправление в България – ФЛАГ” за рефинансиране на собствено участие на Община Златоград за изпълнението на одобрен проект с наименование „ Рехабилитация и реконструкция на общински път Златоград-Аламовци и общински път Страшимир-махала Боево и съоръженията и принадлежностите към тях“ -  212 445 лв.

· Дългосрочен дълг по  договор № 1290 от 04.11.2021 г. с „Фонд за органите на местното самоуправление в България – ФЛАГ”  за финансиране на извършени допустими възстановими разходи за изпълнението на одобрен проект “Защита на биоразнообразието в НАТУРА 2000 и други защитени територии от природни бедствия чрез сертифицирана мрежа за трансгранично образование, обучение и подкрепа на доброволци за гражданска защита въз основа на иновативни и нови технологии“, в размер на 206 682 лв. 

· Краткосрочен дълг по договор № 1318 от 14.04.2022 г. с „Фонд за органите на местното самоуправление в България – ФЛАГ”  за финансиране на извършени допустими възстановими разходи за изпълнението на одобрен проект с наименование „e-Social Health Care“, в размер на 19 982 лв. 

През 2023 г. е усвоен общински дълг общо в размер на 362 253 лв., в т.ч.:

· Дългосрочен дълг по договор № 1391 от 17.05.2023 г., одобрен с Решение на Общински съвет Златоград № З 597 от 20.12.2022 г., с „Фонд за органите на местното самоуправление в България – ФЛАГ”  за осигуряване на финансиране на проект „Изграждане на паркова среда за широко обществено ползване в гр. Златоград, в размер на 147 307 лв. 

· Краткосрочен безлихвен заем от ЦБ по програми на ЕС по реда и условията на ПМС № 215 от 05.10.2018 г., за осигуряване на средства за ДДС по одобрен проект „ Изграждане на паркова среда за широко обществено ползване в гр. Златоград по ПРСР за периода 2014-2020 г.  в размер на 214 946 лв.
Плащанията по общинския дълг през 2023 г. са извършвани в определените в договорите срокове, като за периода от 01.01.2023 г. до 31.12.2023 г. сумата на погашенията на главници е общо в размер на 529 835 лв. Заплатените лихви и такси в периода са в размер на 53 107 лв. 
Към 31.12.2023 г. е погасен краткосрочен дълг  по договор № 1318 от 14.04.2022 г. с „Фонд за органите на местното самоуправление в България – ФЛАГ”  за финансиране на извършени допустими възстановими разходи за изпълнението на одобрен проект с наименование „e-Social Health Care“, в размер на 19 982 лв. 

Към 31.12.2023 г. общинският дълг, поет с договори за общински заеми възлиза на  821 745 лв.

Съгласно  чл.32, ал.1 от Закона за публични финанси годишният размер на плащанията по общинския дълг за всяка отделна година не може да надвишава 15 на сто от средногодишния размер на собствените приходи и общата изравнителна субсидия за последните три години, изчислен на базата на данни от годишните отчети за изпълнението на бюджета на общината. 

За 2023 г. съотношението на плащанията по дълга към средногодишния размер на изравнителната субсидия и собствените приходи е 0  на сто.

2. Общински гаранции – Община Златоград няма издадени общински гаранции.
3. Дълг на лицата по чл.8а от Закона за общинския дълг
 Съгласно чл.8а от Закона за общинския дълг, Общината извършва текущо наблюдение за състоянието на дълга на търговските дружества с общинско участие в капитала, както и на останалите контролирани от общината лица, чиито средства и операции не са включени в общинския бюджет.

На основание чл.9, ал.2 от Закона за общинския дълг, общинският съвет приема с решение годишния отчет за състоянието на общинския дълг  и дълга на лицата по чл.8а . 

Съгласно представен от Националния статистически институт списък на юридическите лица, включени в институционален сектор „Държавно управление”, МБАЛ „Проф. д-р Асен Шопов” ЕООД гр. Златоград попада в Раздел ІІ Юридически лица, включени към подсектор „Местно управление”.

 През 2023 г. не е поеман дълг от МБАЛ „Проф. д-р Асен Шопов” ЕООД гр. Златоград.

Отчетът на общинския дълг за 2023 г.  се изготвя от кмета на общината и одобрява от Общински съвет, съгласно справка по образец на Приложение № 19 към ФО-3 от 06.02.2024 г. – Информация за общинския дълг, издадените общински гаранции, съотношението на плащанията, дълга на лицата по чл.8а от Закона за общинския дълг и издадените от тях гаранции през 2023 г.

Във връзка с гореизложеното и на основание чл.140, ал.5 от Закона за публичните финанси, предлагам на Вашето внимание следния проект на решение:

Проект на решение!

ОТНОСНО: Отчет за касовото изпълнение на бюджета за 2023 г. и отчет за изпълнение на сметките за средства от Европейския съюз за 2023 г. 

На основание чл.21, ал.2 от Закона за местно самоуправление и местна администрация, във връзка с чл.21, ал.1, т.6 и чл.27, ал.4 и ал.5 от Закона за местното самоуправление и местната администрация, чл.140, ал.1 и ал.5 от Закона за публични финанси, чл. 9  от Закона за общинския дълг и чл.43 от Наредба № 23 за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Златоград, Общински съвет Златоград

Р Е Ш И :

1. Приема отчета на бюджета на Община Златоград за 2023 г., както следва:

	1.1. По прихода : 
	20 775 720 лв.

	1.1.1. делегирани от държавата дейности 
	13 752 305 лв.

	1.1.2. местни дейности 
	7 023 415 лв.


    /разпределени по параграфи, съгласно Приложение № 1/
	1.2. По разхода : 
	20 775 720 лв.

	1.2.1. делегирани от държавата дейности 
	13 752 305 лв.

	1.2.2. дофинансирани държавни дейности 
	333 813 лв.

	1.2.3. местни дейности 
	6 689 602 лв.


/разпределени по функции, дейности и параграфи, съгласно Приложения № 2 и 3/

2. Приема отчета за извършените капиталови разходи, съгласно Приложение № 4.

3. Приема отчета на сметките за средствата от Европейския съюз за 2023 г. на община Златоград, съгласно приложение № 5.
4. Приема годишния отчет за състоянието на общинския дълг на Община Златоград  и дълга на лицата по чл.8а от Закона за общинския дълг за 2023 г., съгласно Приложение № 19 към ФО-3 от 06.02.2024 г. – „Информация за общинския дълг, издадените общински гаранции, съотношението на плащанията, дълга на лицата по чл.8а от Закона за общинския дълг и издадените от тях гаранции през 2023 г.“.

Вносител,

МИРОСЛАВ ЯНЧЕВ

Кмет на Община Златоград

Изготвил,

НМ

Директор на дирекция „ФСД, Б, ЧР и МДТ”

В Общинска администрация Златоград функционира  Система за  управление на качеството и информационната

сигурност, в съответствие с изискванията на стандартите ISO 9001:2008 и ISO 27001:2005.
2
14

